ทองคำปิดร่วง 6.5 ดอลล์
สัญญาทองคำตลาดนิวยอร์กปิดร่วงลง นักลงทุนวิตกแนวโน้มเศรษฐกิจโลก
30 ต.ค. 2565

สัญญาทองคำตลาดนิวยอร์กปิดร่วงลง นักลงทุนวิตกแนวโน้มเศรษฐกิจโลก
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 6.5 ดอลลาร์ หรือ 0.4% ปิดที่ 1,695.9 ดอลลาร์/ออนซ์  หลังจากเคลื่อนตัวในช่วง 1698.0 - 1681.0 ดอลลาร์
นักวิเคราะห์ในตลาดทองคำ ระบุว่า นักลงทุนทั่วโลกยังคงเดินหน้าเทขายทองคำเพื่อปรับฐานการลงทุน และเพื่อถือเงินสดเอาไว้ในมือ อันเนื่องมาจากความวิตกกังวลเกี่ยวกับแนวโน้มเศรษฐกิจโลก
นอกจากนี้ การร่วงลงของตลาดหุ้นและตลาดสินค้าโภคภัณฑ์อื่นๆ ยังกดดันให้นนักลงทุนตัดสินใจเทขายทองคำและถือเงินสดเอาไว้เพื่อความปลอดภัย
ส่วนอีกปัจจัยหนึ่งที่สร้งแรงกดดันให้กับตลาดทองคำคือการแข็งค่าของสกุลเงินดอลลาร์สหรัฐ โดยดัชนีดอลลาร์ (Dollar Index) ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ พุ่งขึ้นมาอยู่ที่ระดับ 79 จุด ขณะที่สกุลเงินยูโรร่วงลงหนักสุดในรอบ 6 สัปดาห์เมื่อเทียบกับดอลลาร์สหรัฐ หลังจากหลังจากรัฐบาลเยอรมนีไม่สามารถระดมทุนได้ตามเป้าหมายในการเปิดประมูลขายพันธบัตรอายุ 10 ปีเมื่อวานนี้
 อย่างไรก็ตาม เทรดเดอร์คาดว่า นักลงทุนจะกลับเข้าซื้อทองคำอีกครั้งหลังจากวันขอบคุณพระเจ้า